  Туспуктэм: Руслан Нуриахметов Наталия Сильвестрова 10-тӥ толшоре Удмуртиын пильмаськылоз, уйин интыосын кӧня ке лымы усёз, нуназе лымыяны кулэ ӧвӧл. Со сярысь Россиысь МЧС-лэн элькунъя валтӥсь управлениезлэн пресс-службаез ивортӥз. Тӧл уйпал но шундыпуксён вискысь секундскын 4-9 метре пельтоз. Шуак кезьытскоз. Омырын уйин -26...-31, нуназе -21...-26 градус возиськоз. Сюресъёс вылын йӧвалег. Омыр зӥбет луло узвесь юбоя 738 миллиметр луоз, омырлэн мускытлыкез — 78 процент. Тодэ вайытом, та ужан арняе Удмуртиын куазь кезьыт но лымыё луоз. Тегъёс: куазь Удмуртия  